Πρόταση οδηγίας του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες βιομηχανικές δραστηριότητες (97/C 99/02) (Κείμενο που παρουσιάζει ενδιαφέρον για τον ΕΟΧ) COM(96) 538 τελικό - 96/0276 (SYN)

(Υποβλήθηκε από την Επιτροπή στις 18 Φεβρουαρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Σε συνεργασία με το Ευρωπαϊκό Κοινοβούλιο, σύμφωνα με τη διαδικασία του άρθρου 189 Γ της συνθήκης,

Εκτιμώντας:

(1) ότι τα προγράμματα δράσης της Ευρωπαϊκής Κοινότητας στον τομέα του περιβάλλοντος, τα οποία εγκρίθηκαν από το Συμβούλιο και τους αντιπροσώπους των κυβερνήσεων των κρατών μελών που συνήλθαν στο πλαίσιο του Συμβουλίου, με τα ψηφίσματα της 22ας Νοεμβρίου 1973 (1), της 17ης Μαΐου 1977 (2), της 7ης Φεβρουαρίου 1983 (3), της 19ης Οκτωβρίου 1987 (4) και της 1ης Φεβρουαρίου 1993 (5) δίδουν έμφαση στη σημασία της πρόληψης και του περιορισμού της ατμοσφαιρικής ρύπανσης 7

(2) ότι, στο ψήφισμά της, της 19ης Οκτωβρίου 1987, επισημαίνεται η σημασία της επικέντρωσης της κοινοτικής δράσης, μεταξύ άλλων, στην εφαρμογή κατάλληλων προτύπων ώστε να διασφαλιστεί ένα υψηλό επίπεδο προστασίας της δημόσιας υγείας και του περιβάλλοντος 7

(3) ότι η Κοινότητα και τα κράτη μέλη της είναι συμβαλλόμενα μέρη του πρωτοκόλλου της σύμβασης του 1979 για τη διασυνοριακή ατμοσφαιρική ρύπανση μακράς αποστάσεως, το οποίο αφορά τον έλεγχο των εκπομπών πτητικών οργανικών ενώσεων για να περιοριστούν οι διασυνοριακές ροές τους, καθώς και οι ροές των συνακόλουθων δευτερογενών φωτοχημικών οξειδωτικών παραγόντων, με σκοπό την προστασία της υγείας του ανθρώπου και του περιβάλλοντος από δυσμενείς επιπτώσεις 7

(4) ότι η οφειλόμενη στις πτητικές οργανικές ενώσεις ρύπανση σε ένα κράτος μέλος, συχνά, έχει επίδραση στον ατμοσφαιρικό αέρα και στα ύδατα άλλων κρατών μελών: ότι, σύμφωνα με το άρθρο 130 Ρ της συνθήκης, απαιτείται δράση σε κοινοτικό επίπεδο 7

(5) ότι, λόγω των χαρακτηριστικών τους, η χρήση οργανικών διαλυτών σε ορισμένες διεργασίες και βιομηχανικές εγκαταστάσεις προκαλεί έκλυση οργανικών ενώσεων στον ατμοσφαιρικό αέρα, οι οποίες μπορούν να βλάψουν τη δημόσια υγεία, ή/και συντελεί στον τοπικό και διασυνοριακό σχηματισμό φωτοχημικών οξειδοτικών παραγόντων στο οριακό στρώμα της τροπόσφαιρας, οι οποίοι προκαλούν ζημίες σε φυσικούς πόρους ζωτικής σημασίας για το περιβάλλον και την οικονομία και, σε ορισμένες συνθήκες έκθεσης, έχουν βλαβερή επίδραση στην υγεία του ανθρώπου 7

(6) ότι η μεγάλη συχνότητα εμφάνισης υψηλών συγκεντρώσεων τροποσφαιρικού όζοντος τα τελευταία έτη έχει προξενήσει διάχυτη ανησυχία για τις επιπτώσεις τους στη δημόσια υγεία και στο περιβάλλον 7

(7) ότι, επιμένως, απαιτείται προληπτικά δράση για την προστασία της δημόσιας υγείας και του περιβάλλοντος από τις συνέπειες ιδιαίτερα βλαβερών εκπομπών, που οφείλονται στη χρήση οργανικών διαλυτών, και για τη διασφάλιση του δικαιώματος των πολιτών σε ένα καθαρό και υγιεινό περιβάλλον 7

(8) ότι οι εκπομπές οργανικών ενώσεων μπορούν να αποφευχθούν ή να περιοριστούν σε πολλές διεργασίες και εγκαταστάσεις, δεδομένου ότι στην αγορά διατίθενται ήδη ή πρόκειται να διατεθούν τα επόμενα έτη λιγότερο βλαβερά πιθανώς υποκατάστατα 7 ότι, στις περιπτώσεις όπου δεν υπάρχουν κατάλληλα υποκατάστατα, θα πρέπει να ληφθούν άλλα τεχνικά μέτρα για τον περιορισμό των εκπομπών στο περιβάλλον, στο βαθμό που αυτό είναι εφικτό από οικονομική και τεχνική άποψη 7

(9) ότι η χρήση οργανικών διαλυτών και οι εκπομπές οργανικών ενώσεων που έχουν τις σοβαρότερες επιπτώσεις στη δημόσια υγεία θα πρέπει να περιοριστούν στο βαθμό που αυτό είναι εφικτό από τεχνική άποψη 7

(10) ότι οι εγκαταστάσεις και διεργασίες που εμπίπτουν στο πεδίο εφαρμογής της παρούσας οδηγίας και δεν υπόκεινται σε άδεια βάσει της κοινοτικής ή εθνικής νομοθεσίας, πρέπει τουλάχιστον να καταχωρούνται σε μητρώα 7

(11) ότι οργανικοί διαλύτες χρησιμοποιούνται σε πολλούς διαφορετικούς τύπους εγκαταστάσεων και διεργασιών και επομένως πρέπει, πέραν των γενικών, να καθοριστούν και ειδικές απαιτήσεις καθώς και όρια για το μέγεθος των εγκαταστάσεων στις οποίες θα έχουν εφαρμογή οι διατάξεις της παρούσας οδηγίας 7

(12) ότι η υψηλού επιπέδου προστασία του περιβάλλοντος απαιτεί τον καθορισμό και την επίτευξη περιορισμών στις εκπομπές οργανικών ενώσεων και κατάλληλων συνθηκών λειτουργίας - σύμφωνα με την αρχή της καλύτερης διαθέσιμης τεχνολογίας - για ορισμένες βιομηχανικές εγκαταστάσεις και διεργασίες της Κοινότητας στις οποίες χρησιμοποιύνται οργανικοί διαλύτες 7

(13) ότι οι επιχειρήσεις εκμετάλλευσης θα πρέπει να μειώσουν τις εκπομπές οργανικών διαλυτών, συμπεριλαμβανομένων των ανεξέλεγκτων εκπομπών, και τις εκπομπές οργανικών ενώσεων 7 ότι το σχέδιο διαχείρισης διαλυτών αποτελεί σημαντικό εργαλείο για την εξακρίβωση της ανωτέρω μείωσης: ότι είναι μεν δυνατόν να δοθούν κατευθύνσεις αλλά το σχέδιο διαχείρισης διαλυτών δεν έχει φθάσει ακόμη στο στάδιο της ωριμότητας, ώστε να μπορεί να θεσπιστεί κοινοτική μεθοδολογία 7 ότι η Επιτροπή θα πρέπει να λάβει υπόψη τις εξελίξεις στη χρήση σχεδίων αυτού του τύπου για να καθορίσει, κατά περίπτωση, τη σχετική μεθοδολογία 7

(14) ότι, σε ορισμένες περιπτώσεις, τα κράτη μέλη δύναται να απαλλάσσουν την επιχείρηση εκμετάλλευσης από την υποχρέωση να τηρεί τις οριακές τιμές εκπομπών, εφόσον υπάρχουν εναλλακτικά μέτρα, όπως η χρήση προϊόντων με χαμηλή περιεκτικότητα διαλυτών ή χωρίς καθόλου διαλύτες, που επιτρέπουν να επιτευχθεί ισοδύναμος περιορισμός των εκπομπών 7

(15) ότι απαιτείται προσαρμογή των υφισταμένων διεργασιών και εγκαταστάσεων εντός κατάλληλου χρονικού διαστήματος, ώστε να είναι ικανές να ανταποκριθούν στις οριακές τιμές εκπομπών που καθορίζονται για νέες εγκαταστάσεις 7 ότι το χρονικό αυτό διάστημα θα πρέπει να συμβαδίζει με το χρονοδιάγραμμα συμμόρφωσης προς την οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (6) 7

(16) ότι πρέπει να ληφθούν κατάλληλα υπόψη τα μέτρα περιορισμού των εκπομπών που θα έχουν ήδη ληφθεί πριν από την έναρξη ισχύος της παρούσας οδηγίας 7

(17) ότι, σε πολλές περιπτώσεις, είναι δυνατόν να επιτρέπεται στις μικρές και μεσαίες εγκαταστάσεις, νέες και υφιστάμενες, να πληρούν λιγότερο αυστηρές απαιτήσεις για να διατηρήσουν την ανταγωνιστικότητά τους 7

(18) ότι, στα τμήματα υφισταμένων εγκαταστάσεων που υπόκεινται σε ουσιαστικές μετατροπές, πρέπει να εφαρμόζονται τα πρότυπα για τις νέες εγκαταστάσεις ως προς τον εξοπλισμό που έχει υποστεί την ουσιαστική μετατροπή 7

(19) ότι απαιτείται παρακολούθηση των εκπομπών, που περιλαμβάνει την εφαρμογή τεχνικών μέτρησης για να αξιολογούνται, οι συγκεντρώσεις κατά μάζα ή η ποσότητα των ρύπων που επιτρέπεται να εκλύονται στο περιβάλλον 7

(20) ότι τα κράτη μέλη οφείλουν να καθορίσουν τη διαδικασία που πρέπει να εφαρμόζεται και τα μέτρα που πρέπει να λαμβάνονται σε περίπτωση υπέρβασης των ορίων των εκπομπών 7

(21) ότι τα κράτη μέλη οφείλουν να λαμβάνουν κατάλληλα μέτρα για να ενθαρρύνουν την προώθηση της καλύτερης διαθέσιμης τεχνολογίας, ώστε να ελαχιστοποιηθούν οι εκπομπές οργανικών διαλυτών και οργανικών ενώσεων στο περιβάλλον 7

(22) ότι τα κράτη μέλη υποχρεούνται να υποβάλλουν εκθέσεις στην Επιτροπή σχετικά με την εφαρμογή της παρούσας οδηγίας 7

(23) ότι ορισμένα κράτη μέλη έχουν ήδη λάβει μέτρα για τον περιορισμό των πτητικών οργανικών ενώσεων, τα οποία ενδέχεται να μην συμβιβάζονται προς τα μέτρα που προβλέπονται στην παρούσα οδηγία 7 ότι υπάρχουν εναλλακτικές προσεγγίσεις του περιορισμού, που ενδεχομένως επιτρέπουν να επιτευχθεί ο στόχος της παρούσας οδηγίας με αποδοτικότερο τρόπο από την εφαρμογή εναίων οριακών τιμών εκπομπών: ότι, συνεπώς, τα κράτη μέλη μπορούν να απαλλαγούν από την υποχρέωση τήρησης των ορίων των εκπομπών, εφόσον θέσουν σε εφαρμογή εθνικό σχέδιο, ικανό να φέρει ως αποτέλεσμα, εντός του χρονοδιαγράμματος εφαρμογής της οδηγίας, ίσο τουλάχιστον ποσοστό μείωσης των εκπομπών οργανικών ενώσεων από αυτές τις διεργασίες και τις βιομηχανικές εγκαταστάσεις 7

(24) ότι η Επιτροπή και τα κράτη μέλη πρέπει να συνεργαστούν για να εξασφαλιστεί η ανταλλαγή πληροφοριών σχετικά με την εφαρμογή της οδηγίας και την πρόοδο όσον αφορά τις δυνατότητες υποκατάστασης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Στόχος και πεδίο εφαρμογής

Η παρούσα οδηγία αποσκοπεί στην πρόληψη ή τον περιορισμό των άμεσων και έμμεσων επιπτώσεων που έχουν οι εκπομπές πτητικών οργανικών ενώσεων στο περιβάλλον, ιδίως δε στον ατμοσφαιρικό αέρα, καθώς και των πιθανών κινδύνων που συνεπάγονται για την υγεία, με μέτρα και διαδικασίες που πρέπει να εφαρμόζονται στις βιομηχανικές δραστηριότητες οι οποίες ορίζονται στο παράρτημα I της παρούσας οδηγίας, κατά το μέτρο που αυτές ασκούνται μέσα στις κλίμακες των ορίων που εκτίθενται στο παράρτημα III τμήμα Α της παρούσας οδηγίας.

Άρθρο 2 Ορισμοί

Για τους σκοπούς της παρούσας οδηγίας ισχύουν οι ακόλουθοι ορισμοί:

1. Άδεια:

η διαδικασία με την οποία η αρμόδια αρχή εγκρίνει τη λειτουργία του συνόλου ή μέρους μίας εγκατάστασης με μία ή περισσότερες γραπτές αποφάσεις.

2. Αρμόδιες αρχές:

οι αρχές ή οι οργανισμοί που, βάσει των νομοθετικών διατάξεων των κρατών μελών, είναι υπεύθυνοι για την εκπλήρωση των υποχρεώσεων που απορρέουν από την παρούσα οδηγία.

3. Συνθήκες κλειστού περιβάλλοντος:

η εγκατάσταση που λειτουργεί με τρόπο που επιτρέπει τη συλλογή των εκπομπών, με αποτέλεσμα να μην είναι τελείως ανεξέλεγκτες.

4. Εκπομπές:

κάθε έκλυση στο περιβάλλον ουσιών ή παρασκευασμάτων από μια εγκατάσταση ή διεργασία.

5. Ανεξέλεγκτες εκπομπές:

όλες οι μη δεσμευόμενες εκπομπές πτητικών οργανικών ενώσεων στον ατμοσφαιρικό αέρα, στο έδαφος και στα ύδατα καθώς και, εκτός αντίθετων διατάξεων στο παράρτημα III, εκπομπές διαλυτών που περιέχονται στο προϊόν. Συμπεριλαμβάνονται οι μη δεσμενόμενες εκπομπές του ελευθερώνονται στο εξωτερικό περιβάλλον μέσω παραθύρων, θυρών, αεραγωγών και ομοειδών ανοιγμάτων.

6. Κατευθυντήρια τιμή εκπομπών:

ένα όριο εκπομπών, του οποίου δεν θα πρέπει να γίνεται υπέρβαση, εφόσον αυτό είναι εφικτό από τεχνική και οικονομική άποψη.

7. Οριακή τιμή εκπομπών:

η μέγιστη ποσότητα αέριας οργανικής ένωσης ή ομάδας αερίων οργανικών ενώσεων, που περιέχεται στα καμιναέρια μιας εγκατάστασης και της οποίας δεν πρέπει να γίνεται υπέρβαση σε κανονικές συνθήκες λειτουργίας. Η τιμή αυτή εκφράζεται, εκτός αντίθετων διατάξεων στο παράρτημα III, είτε σε μάζα ολικού οργανικού άνθρακα ή σε μάζα επιμέρους οργανικών ενώσεων κατ' όγκο καμιναερίων σε πρότυπες συνθήκες θερμοκρασίας και πίεσης. Στον υπολογισμό της συγκέντρωσης του ρύπου στα καμιναέρια δεν λαμβάνονται υπόψη οι όγκοι αέρα που προστίθεται στα καμιναέρια για ψύξη ή αραίωση.

8. Απαίτηση για τις εκπομπές:

οποιοσδήποτε άλλος τύπος απαίτησης για τις εκπομπές εκφραζόμενης με αριθμητική τιμή, εκτός από την οριακή τιμή εκπομπών, την οριακή τιμή ανεξέλεγκτων εκπομπών και την κατευθυντήρια τιμή ανεξέλεγκτων εκπομπών.

9. Οριακή τιμή ανεξέλεγκτων εκπομπών:

το όριο, εκφραζόμενο σε εκατοστιαία αναλογία των εισροών διαλυτών στην εγκατάσταση, το οποίο δεν πρέπει να υπερβαίνει η ποσότητα πτητικών οργανικών ενώσεων που εκλύεται υπό μορφή ανεξέλεγκτων εκπομπών.

10. Κατευθυντήρια τιμή ανεξέλεγκτων εκπομπών:

το όριο, εκφραζόμενο σε εκατοστιαία αναλογία των εισροών διαλυτών στην εγκατάσταση, το οποίο δεν πρέπει να υπερβαίνει η ποσότητα πτητικών οργανικών ενώσεων που εκλύεται υπό μορφή ανεξέλεγκτων εκπομπών, εφόσον αυτό είναι εφικτό από τεχνική και οικονομική άποψη.

11. Εγκατάσταση:

μια μόνιμη μονάδα, στην οποία ασκούνται μία ή περισσότερες από τις δραστηριότητες που ορίζονται στο παράρτημα I. Συμπεριλαμβάνονται οι μηχανές παραγωγής και όλος ο βοηθητικός εξοπλισμός που είναι απαραίτητος για την εκτέλεση της ή των διεργασιών και βρίσκεται στον ίδιο χώρο.

12. Υφιστάμενη εγκατάσταση:

μια εγκατάσταση που ήδη λειτουργεί ή μια εγκατάσταση στην οποία έχει χορηγηθεί άδεια λειτουργίας ή για την οποία, κατά την αρμόδια αρχή, έχει υποβληθεί πλήρης αίτηση για άδεια, βάσει νομοθετικών διατάξεων που ίσχυαν πριν από την ημερομηνία έναρξης της εφαρμογής της παρούσας οδηγίας, με την προϋπόθεση η εν λόγω εγκατάσταση να αρχίσει να λειτουργεί το αργότερο ένα έτος μετά την ημερομηνία αυτή.

13. Νέα εγκατάσταση:

μια εγκατάσταση, για την οποία υποβάλλεται πλήρης αίτηση χορήγησης άδειας για πρώτη φορά μετά την ημερομηνία μεταφοράς της παρούσας οδηγίας στο εσωτερικό δίκαιο ή η οποία αρχίζει να λειτουργεί πέραν του ενός έτους μετά την ημερομηνία αυτή.

14. Επιχείρηση εκμετάλλευσης:

το φυσικό ή νομικό πρόσωπο που εκμεταλλεύεται ή ελέγχει την εγκατάσταση ή στο οποίο, όταν αυτό προβλέπεται στην εθνική νομοθεσία, έχει μεταβιβαστεί καθοριστική για την τεχνική λειτουργία της εγκατάστασης οικονομική ισχύς.

15. Οργανική ένωση:

κάθε ένωση που περιέχει τουλάχιστον άνθρακα και ένα ή περισσότερα από τα στοιχεία υδρογόνο, αλογόνα, οξυγόνο, θείο, φωσφόρο, πυρίτιο ή άζωτο, εκτός από τα οξείδια του άνθρακα και τα ανόργανα ανθρακικά και όξινα ανθρακικά άλατα.

16. Οργανικός διαλύτης:

κάθε πτητική οργανική ένωση που χρησιμοποιείται, μόνη ή σε συνδυασμό με άλλους παράγοντες και χωρίς να υφίσταται χημική μετατροπή, για τη διάλυση πρώτων υλών, προϊόντων ή απορριμμάτων ή ως μέσο καθαρισμού για τη διάλυση ξένων προσμείξεων ή ως διαλυτοποιητής, ή ως ρυθμιστής του ιξώδους ή της επιφανειακής τάσης ή ως πλαστικοποιητής ή ως συντηρητικό. Για τους σκοπούς της παρούσας οδηγίας, το κλάσμα του κρεοσώτου που υπερβαίνει το δεδομένο όριο τάσης ατμών για τις συγκεκριμένες συνθήκες χρήσης θεωρείται οργανικός διαλύτης.

17. Καταχώρηση σε μητρώο:

η καθορισμένη με νομοθετική πράξη διαδικασία, κατά την οποία η επιχείρηση εκμετάλλευσης γνωστοποιεί στην αρμόδια αρχή την πρόθεσή της να θέσει σε λειτουργία μια εγκατάσταση ή διεργασία που εμπίπτει στο πεδίο εφαρμογής της παρούσας οδηγίας. Η αρμόδια αρχή πρέπει να βεβαιώνει την παραλαβή της γνωστοποίησης.

18. Ουσίες:

τα χημικά στοιχεία και οι ενώσεις τους, στη φυσική τους κατάσταση ή κατόπιν βιομηχανικής παραγωγής, σε στερεή, υγρή ή αέρια μορφή ή σε μορφή ατμών.

19. Ουσιαστική μετατροπή:

- στην περίπτωση των μικρών εγκαταστάσεων, η αύξηση της ονομαστικής δυναμικότητας κατά περισσότερο από 25 %,

- στην περίπτωση των εγκαταστάσεων που εμπίπτουν στο πεδίο εφαρμογής της οδηγίας 96/61/ΕΚ, ο ορισμός που δίδεται στην οδηγία αυτή,

- για όλες τις υπόλοιπες εγκαταστάσεις, η αύξηση της ονομαστικής δυναμικότητας κατά περισσότερο από 10 %.

20. Πτητική οργανική ένωση:

κάθε οργανική ένωση που έχει τάση ατμών 0,01 Kpa ή μεγαλύτερη σε θερμοκρασία 293,15 K ή ανάλογη πτητικότητα στις συγκεκριμένες συνθήκες χρήσης.

Άρθρο 3 Υποχρεώσεις για τις νέες εγκαταστάσεις

Τα κράτη μέλη λαμβάνουν τα αναγκαία μέτρα για να εξασφαλίζεται ότι όλες οι νέες εγκαταστάσεις, οι οποίες δεν έχουν ήδη άδεια δυνάμει της οδηγίας 96/61/ΕΚ, πριν αρχίσουν να λειτουργούν υπόκεινται σε καταχώρηση ή σε άδεια για τις δραστηριότητες που εμπίπτουν στο καθοριζόμενο στο άρθρο 1 πεδίο εφαρμογής και ότι οι νέες εγκαταστάσεις πληρούν τις απαιτήσεις των άρθρων 5 έως 9 της παρούσας οδηγίας.

Άρθρο 4 Υποχρεώσεις για τις υφιστάμενες εγκαταστάσεις

Τα κράτη μέλη λαμβάνουν τα αναγκαία μέτρα για να εξασφαλίσουν ότι:

1. Όλες οι υφιστάμενες εγκαταστάσεις που δεν έχουν ήδη άδεια δυνάμει της οδηγίας 96/61/ΕΚ, υπόκεινται σε καταχώρηση σε μητρώο ή λαμβάνουν άδεια μέχρι την πρώτη από τις ημερομηνίες συμμόρφωσης που προσδιορίζονται στο παράρτημα III τμήμα Β της παρούσας οδηγίας.

2. Οι υφιστάμενες εγκαταστάσεις πληρούν τις υπόλοιπες απαιτήσεις των άρθρων 5 έως 9 το αργότερο στις 30 Οκτωβρίου 2007.

3. Σε περίπτωση όπου μια εγκατάσταση υφίσταται ουσιαστικές μετατροπές ή εμπίπτει για πρώτη φορά στο πεδίο εφαρμογής της οδηγίας κατόπιν ουσιαστικών μετατροπών, το τμήμα της εγκατάστασης που έχει υποστεί τις ουσιαστικές μετατροπές αντιμετωπίζεται είτε ως νέα εγκατάσταση ή ως υφιστάμενη εγκατάσταση, με την προϋπόθεση ότι οι συνολικές εκπομπές της εγκατάστασης δεν υπερβαίνουν τις εκπομπές που θα προέκυπταν αν αντιμετωπιζόταν ως νέα εγκατάσταση.

Άρθρο 5 Όρια εκπομπών

1. Τα κράτη μέλη λαμβάνουν τα αναγκαία μέτρα, είτε με προδιαγραφές στους όρους της άδειας είτε, προκειμένου για εγκαταστάσεις που υπόκεινται σε διαδικασία καταχώρησης σε μητρώα, με γενικούς δεσμευτικούς κανόνες, για να εξασφαλίσουν τη συμμόρφωση προς τις παραγράφους 2 έως 9.

2. Σε όλες τις εγκαταστάσεις τηρούνται οι οριακές τιμές εκπομπών, οι οριακές τιμές ανεξέλεγκτων εκπομπών και οι υπόλοιπες απαιτήσεις σχετικά με τις εκπομπές που καθορίζονται στο παράρτημα III τμήμα Α ή οι απαιτήσεις του προγράμματος περιορισμού που περιγράφεται λεπτομερώς στο παράρτημα III τμήμα Β. Το πρόγραμμα περιορισμού δεν απαλλάσσει τις εγκαταστάσεις από τις οποίες εκλύονται οι ουσίες που προσδιορίζονται στις παραγράφους 5, 7, και 8 από την υποχρέωση τήρησης των απαιτήσεων αυτών των παραγράφων. Για ορισμένες εγκαταστάσεις, στις οποίες ήδη λειτουργεί εξοπλισμός μείωσης των εκπομπών την ημερομηνία μεταφοράς της παρούσας οδηγίας στο εθνικό δίκαιο, επιτρέπεται παρέκκλιση από τις οριακές τιμές εκπομπών του παραρτήματος III τμήμα Α, υπό τον όρο ότι οι συνολικές εκπομπές της εγκατάστασης δεν υπερβαίνουν εκείνες που θα επιτυγχάνονταν αν πληρούσε όλες τις απαιτήσεις του παραρτήματος III τμήμα Α. Το πεδίο εφαρμογής και ο χαρακτήρας της παρέκκλισης αυτής προσδιορίζονται στο παράρτημα III τμήμα Α. Στις εγκαταστάσεις όμως που δεν κάνουν χρήση του προγράμματος περιορισμού, οποιοσδήποτε εξοπλισμός μείωσης τοποθετείται μετά την ημερομηνία έναρξης της ισχύος της οδηγίας, πρέπει να ανταποκρίνεται σε όλες τις απαιτήσεις του παραρτήματος III τμήμα Α.

3. Οι εγκαταστάσεις στις οποίες ασκούνται δύο ή περισσότερες δραστηριότητες, η καθεμία από τις οποίες χωριστά υπερβαίνει τα όρια μεγέθους του παραρτήματος III τμήμα Α:

α) όσον αφορά τις ουσίες που προσδιορίζονται στις παραγράφους 6 και 8 πληρούν τις απαιτήσεις αυτών των παραγράφων για κάθε επιμέρους διεργασία 7

β) όσον αφορά οποιαδήποτε άλλη ουσία, είτε

i) πληρούν τις απαιτήσεις της παραγράφου 2 για κάθε επιμέρους διεργασία ή

ii) οι συνολικές εκπομπές τους δεν υπερβαίνουν εκείνες που θα προέκυπταν ως αποτέλεσμα αν εφαρμοζόταν το σημείο i).

4. Οι κατευθυντήριες τιμές ανεξέλεγκτων εκπομπών, που παρέχονται στο παράρτημα III τμήμα Α, τηρούνται εφόσον αυτό είναι εφικτό από τεχνική και οικονομική άποψη.

5. Οι διεργασίες και εγκαταστάσεις που δεν ακολουθούν το προβλεπόμενο στο παράρτημα III τμήμα Β πρόγραμμα περιορισμού λειτουργούν σε συνθήκες κλειστού περιβάλλοντος, εκτός εάν αυτό είναι ανέφικτο από τεχνική ή οικονομική άποψη, και οι εκπομπές από όλες τις διεργασίες και εγκαταστάσεις που εμπίπτουν στο πεδίο εφαρμογής της παρούσας οδηγίας εκλύονται κατά τρόπον ώστε να διαφυλάσσονται η δημόσια υγεία και το περιβάλλον.

6. Οι ουσίες ή τα παρασκευάσματα που στην ετικέτα τους αναγράφονται οι φράσεις κινδύνου R45, R46, R49, R60, R61, λόγω της περιεκτικότητάς τους σε πτητικές οργανικές ενώσεις οι οποίες βάσει της οδηγίας 67/548/ΕΟΚ του Συμβουλίου (7), κατατάσσονται, ως καρκινογόνες, μεταλλαξιογόνες ή τοξικές για την αναπαραγωγή, αντικαθίστανται στο μέτρο του δυνατού από λιγότερο επιβλαβή παρασκευάσματα ή ουσίες το ταχύτερο δυνατόν.

7. Σε περίπτωση σημαντικής έκλυσης οργανικών ενώσεων που αναφέρονται στην παράγραφο 6, δηλαδή όταν η ροή μάζας του αθροίσματος των ενώσεων στις οποίες οφείλεται η αναφερόμενη στην παράγραφο 6 επισήμανση είναι ίση με 10 g/ώρα ή μεγαλύτερη, τηρείται οριακή τιμή εκπομπών 2 mg/m³. Η οριακή τιμή εκπομπών αναφέρεται στο άθροισμα των μαζών των επιμέρους ενώσεων.

8. Σε περίπτωση σημαντικής έκλυσης αλογονωμένων οργανικών διαλυτών που στην ετικέτα τους αναγράφεται η φράση κινδύνου R40, δηλαδή όταν η ροή μάζας του αθροίσματος των ενώσεων στις οποίες οφείλεται η επισήμανση με τη φράση R40 είναι ίση με 100 g/ώρα ή μεγαλύτερη, τηρείται οριακή τιμή εκπομπών 20 mg/m³. Η οριακή τιμή εκπομπών αναφέρεται στο άθροισμα των μαζών των επιμέρους ενώσεων.

9. Λαμβάνονται όλες οι ενδεικνυόμενες προφυλάξεις για την ελαχιστοποίηση των εκπομπών κατά την έναρξη και την παύση της λειτουργίας.

10. Σε περίπτωση όπου οποιαδήποτε από τις ουσίες στις οποίες οφείλεται η επισήμανση με τις φράσεις κινδύνου R40, R60, ή R61 και οι οποίες υπόκεινται στις διατάξεις της παρούσας οδηγίας αποτελεί αντικείμενο εκτίμησης κινδύνων σύμφωνα με τον κανονισμό (ΕΟΚ) αριθ. 793/93 του Συμβουλίου (8) ή την οδηγία 88/379/ΕΟΚ του Συμβουλίου (9), η Επιτροπή, σύμφωνα με τη διαδικασία του άρθρου 13 της παρούσας οδηγίας, εξετάζει τα πορίσματα της εκτίμησης κινδύνων και τροποποιεί ανάλογα τα όρια εκπομπών για τις συγκεκριμένες ουσίες.

Άρθρο 6 Υποκατάσταση

1. Η Επιτροπή εξασφαλίζει την ανταλλαγή πληροφοριών με αποτελεσματικό από διοικητική άποψη τρόπο μεταξύ των κρατών μελών και των ενδιαφερομένων κλάδων, σχετικά με τη χρήση των οργανικών ουσιών και τις δυνατότητες υποκατάστασής τους για να εξεταστούν η καταλληλότητα προς χρήση, οι πιθανές περιβαλλοντικές επιπτώσεις και το κόστος και τα οφέλη των διαθέσιμων εναλλακτικών λύσεων, με σκοπό τη διατύπωση συστάσεων για τη χρήση υλικών με ελάχιστες πιθανές, επιπτώσεις στον ατμοσφαιρικό αέρα, στα ύδατα, στο έδαφος, στα οικοσυστήματα και στη δημόσια υγεία. Η Επιτροπή δημοσιεύει τα αποτελέσματα της ανταλλαγής πληροφοριών για κάθε κλάδο.

2. Τα κράτη μέλη μεριμνούν ώστε:

α) στην περίπτωση των εγκαταστάσεων που υπόκεινται σε άδεια, οι συστάσεις που διατυπώνονται στην παράγραφο 1 να λαμβάνονται υπόψη στη διαδικασία χορήγησης της άδειας, ώστε να χρησιμοποιούνται υλικά των οποίων οι πιθανές επιπτώσεις στον ατμοσφαιρικό αέρα. στα ύδατα, στο έδαφος και στη δημόσια υγεία είναι ελάχιστες 7

β) οι συστάσεις που διατυπώνονται στην παράγραφο 1 να κοινοποιούνται στις εγκασταστάσεις που υπόκεινται σε καταχώρηση σε μητρώα.

Άρθρο 7 Παρακολούθηση

1. Τα κράτη μέλη καθορίζουν κατάλληλες απαιτήσεις παρακολούθησης, στις οποίες συμπεριλαμβάνονται μεθοδολογία και συχνότητα μετρήσεων, διαδικασία αξιολόγησης και η υποχρέωση παροχής στην αρμόδια αρχή των απαιτούμενων στοιχείων για την εξακρίβωση της συμμόρφωσης προς την παρούσα οδηγία. Οι εκπομπές όμως των καπνοδόχων που είναι εφοδιασμένες με εξοπλισμό μείωσης, των οποίων η ροή μάζας στο τελικό σημείο έκλυσης είναι μεγαλύτερη από 10 kg/ώρα ολικού οργανικού άνθρακα (υπολογιζόμενη ως κινητή μέση τιμή οκταώρου), πρέπει να παρακολουθούνται συνεχώς.

Άρθρο 8 Εξακρίβωση της τήρησης των ορίων για τις εκπομπές

1. Η τήρηση των διατάξεων του άρθρου 5 παράγραφοι 7 και 8, εξακριβώνεται με βάση το άθροισμα των κατά μάζα συγκεντρώσεων των εκάστοτε επιμέρους οργανικών ενώσεων. Σε όλες τις άλλες περιπτώσεις, εξακριβώνεται η συμμόρφωση με βάση τη συνολική μάζα των εκπομπών οργανικού άνθρακα.

2. Προκειμένου για συνεχείς μετρήσεις, οι οριακές τιμές εκπομπών που καθορίζονται στο άρθρο 5 και στο παράρτημα III τμήμα Α θεωρείται ότι τηρούνται, εάν:

α) καμία από τις κινητές μέσες τιμές οκταώρου, σε συνθήκες κανονικής λειτουργίας, δεν υπερβαίνει τις οριακές τιμές εκπομπών 7

β) καμία από τις ωριαίες τιμές δεν υπερβαίνει την καθορισμένη οριακή τιμή εκπομπών κατά συντελεστή μεγαλύτερο του 1,5.

Για τον υπολογισμό των τιμών που αναφέρονται στο πρώτο εδάφιο λαμβάνονται υπόψη μόνον οι περίοδοι πραγματικής λειτουργίας των εγκαταστάσεων ή διεργασιών σε κανονικές συνθήκες.

3. Προκειμένου για περιοδικές μετρήσεις, καταγράφονται τρεις ενδείξεις σε κάθε πρόγραμμα μετρήσεων, τα δε χρονικά διαστήματα μεταξύ των προγραμμάτων μετρήσεων δεν πρέπει να είναι μεγαλύτερα από 24 μήνες. Οι οριακές τιμές εκπομπών που καθορίζονται στο άρθρο 5 και στο παράρτημα IV τμήμα Α θεωρείται ότι τηρούνται, εάν καμία από τις έγκυρες τιμές των δειγματοληπτικών μετρήσεων δεν υπερβαίνει την καθορισμένη οριακή τιμή εκπομπών. Η τήρηση των οριακών τιμών πρέπει να εξακριβώνεται εκ νέου μετά από καθε συσιαστική μετατροπή.

4. Η τήρηση των κατωτέρω αποδεικνύεται κατά τρόπο ικανοποιητικό για την αρμόδια αρχή:

- η οριακή τιμή ανεξέλεγκτων εκπομπών και οι κατευθυντήριες τιμές τους,

- απαιτήσεις του προγράμματος περιορισμού που περιγράφεται στο παράρτημα III τμήμα Β,

- διατάξεις του άρθρου 5 παράγραφος 3 και

- απαιτήσεις για τις εκπομπές που εκφράζονται σε εκπομπές διαλυτών ανά μονάδα προϊόντος.

Το παράρτημα IV παρέχει συστάσεις για τη χρήση σχεδίων διαχείρισης διαλυτών, τα οποία επιτρέπουν να αποδειχθεί η συμμόρφωση ως προς τις ανωτέρω παραμέτρους.

5. Η Επιτροπή οργανώνει ανταλλαγή πληροφοριών σχετικά με τη χρήση των σχεδίων διαχείρισης διαλυτών στα κράτη μέλη με βάση τα στοιχεία που θα συγκεντρωθούν για την εφαρμογή της παρούσας οδηγίας την πρώτη τριετία μετά την μεταφορά της στο εθνικό δίκαιο. Με βάση τα αποτελέσματα της ανταλλαγής πληροφοριών, η Επιτροπή, σύμφωνα με τη διαδικασία του άρθρου 13 της παρούσας οδηγίας, τροποποιεί, κατά περίπτωση, το παρόν άρθρο και το παράρτημα IV.

Άρθρο 9 Μη συμμόρφωση

1. Τα κράτη μέλη λαμβάνουν τα αναγκαία μέτρα για να διασφαλίσουν ότι, σε περίπτωση όπου διαπιστώνεται παράβαση των απαιτήσεων της παρούσας οδηγίας:

α) η επιχείρηση εκμετάλλευσης ενημερώνει την αρμόδια αρχή και λαμβάνει μέτρα για την αποκατάσταση της συμμόρφωσης το συντομότερο δυνατόν 7

β) εφόσον κρίνεται απαραίτητο, απαγορεύεται η λειτουργία της εγκατάστασης.

2. Όταν δεν επιτυγχάνονται οι στόχοι ενός εγκεκριμένου εθνικού σχεδίου, το κράτος μέλος μεριμνά ώστε οι βιομηχανικοί κλάδοι που δεν εκπλήρωσαν τις εκ του σχεδίου δεσμεύσεις και υποχρεώσεις τους να υποχρεωθούν να τηρούν όρια εκπομπών του τύπου που προσδιορίζεται στο άρθρο 5 παράγραφοι 2, 3 και 4 και στο παράρτημα III, τα οποία εγγυώνται την εκπλήρωση των ανωτέρω δεσμεύσεων και υποχρεώσεων και ανταποκρίνονται τουλάχιστον στις διατάξεις του άρθρου 5 παράγραφοι 2, 3 και 4 και του παραρτήματος III. Η συμμόρφωση αυτή πρέπει να επιτευχθεί εντός του ιδίου χρονοδιαγράμματος όπως κάθε άλλη ομοειδής εγκατάσταση ή εντός δύο ετών από την διαπίστωση της μη συμμόρφωσης, ανάλογα με το ποιο από τα δύο χρονικά διαστήματα είναι μεγαλύτερο.

Άρθρο 10 Συστήματα πληροφόρησης και υποβολή εκθέσεων

1. Κάθε τρία χρόνια, τα κράτη μέλη διαβιβάζουν στην Επιτροπή πληροφορίες για την εφαρμογή της παρούσας οδηγίας μέσω μιας τομεακής έκθεσης η οποία καλύπτει και τις άλλες σχετικές κοινοτικές οδηγίες. Η έκθεση αυτή καταρτίζεται βάσει ερωτηματολογίου ή σχεδιαγράμματος το οποίο καταρτίζει η Επιτροπή με τη διαδικασία που προβλέπεται στο άρθρο 6 της οδηγίας 91/692/ΕΟΚ του Συμβουλίου (10). Το ερωτηματολόγιο ή το σχεδιάγραμμα αυτό αποστέλλεται στα κράτη μέλη έξι μήνες πριν από την έναρξη της περιόδου που καλύπτει η έκθεση. Η έκθεση υποβάλλεται στην Επιτροπή εντός εννέα μηνών από τη λήξη της τριετίας την οποία καλύπτει, Τα κράτη μέλη υποβάλλουν στην Επιτροπή εκθέσεις σχετικά με την εφαρμογή της παρούσας οδηγίας σύμφωνα με το άρθρο 5 της οδηγίας 91/692/ΕΟΚ. Τα κράτη μέλη δημοσιεύουν τις εκθέσεις αυτές ταυτόχρονα με τη διαβίβασή τους στην Επιτροπή, υπό τους περιορισμούς που προβλέπονται στο άρθρο 3 παράγραφοι 2 και 3 της οδηγίας 90/313/ΕΟΚ (11). Πρώτη έκθεση καλύπτει την περίοδο 2000 έως 2003.

2. Οι πληροφορίες που υποβάλλονται δυνάμει της παραγράφου 1 περιλαμβάνουν ειδικότερα:

α) λεπτομερή στοιχεία για τη χορήγηση αδειών και την καταχώρηση σε μητρώα βάσει της παρούσας οδηγίας 7

β) λεπτομερή στοιχεία για το βαθμό συμμόρφωσης προς τις απαιτήσεις του άρθρου 5 παράγραφοι 2, 3 και 4 του παραρτήματος III ή του άρθρου 12 7

γ) τη συμμόρφωση προς τις απαιτήσεις του άρθρου 5 παράγραφοι 6 και 8.

Άρθρο 11 Πρόσβαση του κοινού στις πληροφορίες

1. Με την επιφύλαξη των διατάξεων της οδηγίας 90/313/ΕΟΚ, τα κράτη μέλη λαμβάνουν τα αναγκαία μέτρα για να διασφαλίσουν ότι οι αιτήσεις χορήγησης αδείας για νέες εγκαταστάσεις ή για ουσιαστικές μετατροπές καθίστανται για κατάλληλο διάστημα προσιτές στο κοινό, ώστε να μπορεί το κοινό να διατυπώνει τις παρατηρήσεις του πριν ληφθεί απόφαση από την αρμόδια αρχή. Με την επιφύλαξη των διατάξεων της οδηγίας 96/61/ΕΚ, δεν υφίσταται υποχρέωση αναμόρφωσης των πληροφοριών πριν καταστούν προσιτές στο κοινό.

Η απόφαση της αρμόδιας αρχής, συνοδευόμενη από ένα τουλάχιστον αντίγραφο της άδειας και των τυχόν μετέπειτα αναπροσαρμογών της, καθίσταται επίσης προσιτή στο κοινό.

Για τις εγκαταστάσεις που υπόκεινται σε καταχώρηση σε μητρώα, καθίσταται προσιτό στο κοινό το μητρώο και οι γενικοί κανόνες που διέπουν την καταχώρηση.

2. Καθίστανται επίσης προσιτά στο κοινό τα αποτελέσματα της παρακολούθησης των εκπομπών που απαιτείται σύμφωνα με τους όρους της άδειας ή της καταχώρησης στο μητρώο, βάσει του άρθρου 7, και τα οποία βρίσκονται στην κατοχή της αρμόδιας αρχής.

3. Οι παράγραφοι 1 και 2 εφαρμόζονται υπό τους περιορισμούς του άρθρου 3 παράγραφοι 2 και 3 της οδηγίας 90/313/ΕΟΚ, όσον αφορά του λόγους, συμπεριλαμβανομένου του εμπορικού και του βιομηχανικού απορρήτου, που μπορεί να επικαλεσθούν οι αρμόδιες αρχές για να αρνηθούν να καταστήσει πληροφορίες προσιτές στο κοινό.

Άρθρο 12 Εθνικά σχέδια

1. Τα κράτη μέλη δύνανται να καταρτίζουν και να εφαρμόζουν εθνικά σχέδια για τον περιορισμό των εκπομπών από τις διεργασίες και βιομηχανικές εγκαταστάσεις που καλύπτονται από το άρθρο 1. Τα σχέδια αυτά πρέπει να οδηγούν σε μείωση, έως τις 30 Οκτωβρίου 2007, των ετήσιων εκπομπών πτητικών οργανικών ενώσεων από τις εγκαταστάσεις που εμπίπτουν στο πεδίο εφαρμογής της οδηγίας κατά ποστοστό τουλάχιστον ίσο με τη μείωση που θα επιτυγχανόταν με την τήρηση των οριακών τιμών εκπομπών που καθορίζονται στο άρθρο 5 παράγραφοι 2, 3 και 4 και στο παράρτημα III.

Το κράτος μέλος που επιλέγει να κάνει χρήση της ανωτέρω δυνατότητας απαλλάσσεται από την υποχρέωση τήρησης των οριακών τιμών εκπομπών που καθορίζονται στο άρθρο 5 παράγραφοι 2, 3 και 4 και στο παράρτημα III.

2. Το σχέδιο περιλαμβάνει κατάλογο των νομοθετικών διατάξεων που έχουν θεσπιστεί ή πρόκειται να θεσπιστούν για να διασφαλιστεί η υλοποίηση του στόχου που προσδιορίζεται στην παράγραφο 1, καθώς και λεπτομέρειες για τον προβλεπόμενο μηχανισμό παρακολούθησης της εφαρμογής του σχεδίου. Το σχέδιο πρέπει επίσης να περιλαμβάνει δεσμευτικούς ενδιάμεσους στόχους όσον αφορά τον περιορισμό των εκπομπών, σε σχέση με τους οποίους μπορεί να εκτιμηθεί η πρόοδος προς την επίτευξη του τελικού στόχου.

3. Το ενδιαφερόμενο κράτος μέλος διαβιβάζει στην Επιτροπή αντίγραφο του σχεδίου το αργότερο την ημερομηνία μεταφοράς της οδηγίας στο εθνικό δίκαιο. Το σχέδιο πρέπει να συνοδεύεται από επαρκή δικαιολογητικά για να μπορούν να επαληθευθούν οι προοπτικές επίτευξης του στόχου που αναφέρεται στην παράγραφο 1, καθώς και από τα τυχόν ειδικά δικαιολογητικά που έχει ζητήσει η Επιτροπή.

4. Το κράτος μέλος ορίζει εθνική αρχή ως αρμόδια για τη συλλογή και την αξιολόγηση των πληροφοριών που απαιτούνται βάσει της παραγράφου 3 καθώς και για την εφαρμογή του εθνικού σχεδίου.

5. Εάν μετά την εξέταση του σχεδίου ή των εκθέσεων προόδου, που οφείλουν να υποβάλλουν τα κράτη μέλη σύμφωνα με το άρθρο 10, η Επιτροπή δεν έχει πεισθεί ότι έχουν επιτευχθεί οι στόχοι του σχεδίου εντός της δεδομένης χρονικής περιόδου, γνωστοποιεί τη γνώμη της στο κράτος μέλος και στη συμβουλευτική επιτροπή, που αναφέρεται στο άρθρο 13 εξηγώντας τους σχετικούς λόγους, εντός έξι μηνών από την παραλαβή του σχεδίου ή της έκθεσης. Το κράτος μέλος κοινοποιεί κατόπιν στην Επιτροπή, εντός τριών μηνών, τα διορθωτικά μέτρα που έλαβε για να διασφαλίσει την επίτευξη των επιδιωκόμενων αποτελεσμάτων.

6. Όσον αφορά το αρχικό σχέδιο, αν η Επιτροπή αποφανθεί, εντός έξι μηνών από την κοινοποίηση των διορθωτικών μέτρων, ότι τα μέτρα αυτά δεν αρκούν για να διασφαλιστεί η επίτευξη του στόχου του σχεδίου εντός της δεδομένης χρονικής περιόδου, το κράτος μέλος υποχρεούται να ανταποκριθεί στις απαιτήσεις του άρθρου 5 παράγραφοι 2, 3 και 4 του παραρτήματος III, για τις μεν υφιστάμενες εγκαταστάσεις εντός της αντίστοιχης προθεσμίας που καθορίζεται στην οδηγία, για τις δε νέες εγκαταστάσεις εντός δώδεκα μηνών από την ημερομηνία της απόφασης της Επιτροπής.

Άρθρο 13 Συμβουλευτική Επιτροπή

1. Η Επιτροπή επικουρείται από την επιτροπή που έχει συσταθεί δυνάμει του άρθρου 19 παράγραφος 1 της οδηγίας 96/61/ΕΚ με διαδικασία συμβουλευτικού χαρακτήρα.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήση να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 14 Κυρώσεις

Τα κράτη μέλη καθορίζουν τις κυρώσεις που επιβάλλονται σε περίπτωση παράβασης των εθνικών διατάξεων που θεσπίζονται κατ' εφαρμογή της παρούσας οδηγίας και λαμβάνουν όλα τα αναγκαία μέτρα για την επιβολή τους. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές. Τα κράτη μέλη κοινοποιούν τις σχετικές διατάξεις στην Επιτροπή, το αργότερο την ημερομηνία που αναφέρεται στο άρθρο 15, και γνωστοποιούν τις τυχόν μεταγενέστερες τροποποιήσεις τους το ταχύτερο δυνατόν.

Άρθρο 15 Μεταφορά στο εθνικό δίκαιο

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1999. Πληροφορούν αμέσως την Επιτροπή σχετικά.

2. Οι εν λόγω νομοθετικές κανονιστικές και διοικητικές διατάξεις που θεσπίζονται από τα κράτη μέλη περιλαμβάνουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Ο τρόπος παραπομπής καθορίζεται από τα κράτη μέλη.

Τα κράτη μέλη ανακοινώνουν στην Επιτροπή το(τα) κείμενο(-α) των (συσιωδών) διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία. (Η Επιτροπή πληροφορεί σχετικά τα άλλα κράτη μέλη.)

Άρθρο 16 Έναρξη ισχύος

Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 17 Αποδέκτες

Η παρούσα οδηγία απευθύνεται στα κράτη μέλη.

(1) ΕΕ αριθ. C 112 της 20. 12. 1973, σ. 1.

(2) ΕΕ αριθ. C 139 της 13. 6. 1977, σ. 1.

(3) ΕΕ αριθ. C 46 της 17. 2. 1983, σ. 1.

(4) ΕΕ αριθ. C 328 της 7. 12. 1987, σ. 1.

(5) ΕΕ αριθ. C 138 της 1. 2. 1993, σ. 1.

(6) ΕΕ αριθ. L 257 της 10. 10. 1996, σ. 26.

(7) ΕΕ αριθ. 196 της 16. 8. 1967, σ. 1.

(8) ΕΕ αριθ. L 84 της 5. 4. 1993, σ. 1.

(9) ΕΕ αριθ. L 187 της 16. 7. 1988, σ. 14.

(10) ΕΕ αριθ. L 377 της 31. 12. 1991, σ. 48.

(11) ΕΕ αριθ. L 158 της 23. 6. 1990, σ. 56.

ΠΑΡΑΡΤΗΜΑ I

ΠΕΔΙΟ ΕΦΑΡΜΟΓΗΣ

Κατηγορίες βιομηχανικών δραστηριοτήτων κατά την έννοια του άρθρου 1. Κάθε δραστηριότητα περιλαμβάνει πάντοτε τον καθαρισμό του χρησιμοποιούμενου εξοπλισμού αλλά όχι τον καθαρισμό του τεχνουργήματος.

Επίχριση με συγκολλητικές ύλες

- Κάθε διεργασία, κατά την οποία μια επιφάνεια καλύπτεται σε συγκολλητική ύλη, εκτός από την επίχριση και την πολύστρωση με συγκολλητικές ύλες που αποτελούν μέρος διεργασιών εκτύπωσης.

Διεργασίες επίχρισης

- Κάθε διεργασία εφάπαξ ή πολλαπλής επίστρωσης συνεχούς λεπτού στρώματος επιχρίσματος:

- στα οχήματα που απαριθμούνται κατωτέρω:

- καινουργή αυτοκίνητα, που ορίζονται ως οχήματα της κατηγορίας M1 υπό την έννοια της οδηγίας 70/156/ΕΟΚ και της κατηγορίας N1 υπό την έννοια της ίδιας οδηγίας εφόσον η επίχριση πραγματοποιείται στις ίδιες εγκαταστάσεις όπως για τα σχήματα της κατηγορίας M1,

- θάλαμοι οδήγησης φορτηγών, που ορίζονται ως το κουβούκλιο του οδηγού μαζί με όλα τα ενσωματωμένα περιβλήματα για τον τεχνικό εξοπλισμό των οχημάτων των κατηγοριών N2 και N3 υπό την έννοια της οδηγίας 70/156/ΕΟΚ,

- μικρά και μεγάλα φορτηγά, που ορίζονται ως σχήματα των κατηγοριών N1, N2 και N3 υπό την έννοια της οδηγίας 70/156/ΕΟΚ, εκτός από τους θαλάμους οδήγησης,

- λεωφορεία, που ορίζονται ως οχήματα των κατηγοριών M2 και M3 υπό την έννοια της οδηγίας 70/156/ΕΟΚ,

- σε μεταλλικές και πλαστικές επιφάνειες,

- σε ξύλινες επιφάνειες,

- σε επιφάνειες από υφάνσιμες ύλες, ύφασμα, μεμβράνη και χαρτί,

- σε δέρματα.

Δεν συμπεριλαμβάνεται η επικάλυψη υποστρωμάτων με μέταλλο με τεχνικές ηλεκτροφόρησης και ψεκασμού με χημικά προϊόντα. Εάν η διεργασία επίχρισης περιλαμβάνει ένα στάδιο εκτύπωσης, στο ίδιο αντικείμενο, το στάδιο αυτό θεωρείται μέρος της διαδικασίας επίχρισης ενώ δεν συμπεριλαμβάνονται οι χωριστές διεργασίες εκτύπωσης.

Προεπίστρωση

- Κάθε διεργασία επικάλυψης ρόλων χάλυβα, ανοξείδωτου χάλυβα, επικαλυμμένου χάλυβα, κραμάτων χαλκού και ταινιών αλουμινίου με επίχρισμα σε μορφή λεπτού στρώματος ή επάλληλων στρωμάτων με συνεχή μέθοδο.

Μεταποίηση φυσικού ή συνθετικού καουτσούκ

- Η μηχανική ζύμωση, η ανάμειξη, το καλανδράρισμα, η διέλαση και βουλκανισμός φυσικού ή συνθετικού καουτσούκ και οι τυχόν βοηθητικές εργασίες για τη μεταποίηση φυσικού ή συνθετικού καουτσούκ σε τελικά προϊόντα.

Στεγνό καθάρισμα

- Κάθε διεργασία κατά την οποία χρησιμοποιούνται πτητικές οργανικές ενώσεις για την απομάκρυνση των ρύπων από τα ακόλουθα βιομηχανικά καταναλωτικά είδη: γουναρικά, δερμάτινα είδη, παπλώματα, κλωστοϋφαντουργικά προϊόντα ή άλλα αντικείμενα κατασκευασμένα από υφάνσιμες ίνες.

Εμποτισμός ξύλινων επιφανειών

- Κάθε διεργασία με την οποία η ξυλεία αποκτά ένα φορτίο συντηρητικού.

Παραγωγή επιχρισμάτων, βερνικιών, μελανών και συγκολλητικών υλών

- Η βιομηχανική παραγωγή των ανωτέρω τελικών προϊόντων, καθώς και ενδιαμέσων προϊόντων, εφόσον αυτά παράγονται στις ίδιες εγκαταστάσεις, με την ανάμειξη χρωμάτων, ρητινών και κολλητικών υλικών με οργανικούς διαλύτες ή άλλους φορείς, στην οποία συμπεριλαμβάνονται οι δραστηριότητες σχηματισμού κολλοειδών και προκολλοειδών, οι ρυθμίσεις του ιξώδους και του χρωματισμού καθώς και η πλήρωση των περιεκτών με το τελικό προϊόν.

Παραγωγή φαρμακευτικών προϊόντων

- Η χημική σύνθεση, η ζύμωση, η εκχύλιση, η μορφοποίηση και η τελική επεξεργασία φαρμακευτικών τελικών ή ενδιάμεσων προϊόντων.

Εκτύπωση

- Διεργασία αναπαραγωγής κειμένων ή/και εικόνων, κατά την οποία μεταφέρεται μελάνη σε επιφάνειες οποιουδήποτε τύπου με τη βοήθεια ενός μεταφορέα εικόνας και η οποία περιλαμβάνει και τις συνδεδεμένες εργασίες βερνικώματος, επίχρισης και πολύστρωσης. Στο πεδίο εφαρμογής της παρούσας οδηγίας εμπίπτουν μόνον οι ακόλουθες τεχνικές εκτύπωσης:

Φλεξογραφία - διεργασία εκτύπωσης κατά την οποία χρησιμοποιούνται μεταφορέας εικόνας από καουτσούκ ή ελαστικά φωτοπολυμερή, όπου οι μελάνες τυπογραφείου βρίσκονται επάνω από το μη εκτυπούμενο τμήμα, και υγρές μελάνες που ξηραίνονται με εξάτμιση.

Περιστροφικό όφσετ θερμοστερεούμενης μελάνης - διεργασία εκτύπωσης με περιστροφική τροφοδότηση, κατά την οποία χρησιμοποιείται μεταφορέας εικόνας στον οποίο το εκτυπούμενο και το μη εκτυπούμενο τμήμα βρίσκονται στο ίδιο επίπεδο, όπου περιστροφική τροφοδότηση σημαίνει ότι το πιεστήριο τροφοδοτείται με το προς εκτύπωση υλικό από ρόλους, σε αντιδιαστολή με την τροφοδότηση με ελεύθερα φύλλα. Το μη εκτυπούμενο τμήμα υποβάλλεται σε κατεργασία για να είναι υδρόφιλο και, συνεπώς, να απωθεί τη μελάνη. Το εκτυπούμενο τμήμα υποβάλλεται σε κατεργασία για να δέχεται και να μεταβιβάζει τη μελάνη στην προς εκτύπωση επιφάνεια. Για την εξάτμιση χρησιμοποιείται κλίβανος, όπου το τυπωμένο υλικό θερμαίνεται με θερμό αέρα.

Πολύστρωση συνδεδεμένη με διεργασία εκτύπωσης - η συγκόλληση δύο ή περισσότερων εύκαμπων υλικών για την παραγωγή πολύστρωτων προϊόντων.

Εκδοτική βαθυτυπία (ιλλουστρασιόν) - εκτύπωση χαρτιού με βαθυτυπία για περιοδικά, φυλλάδια, καταλόγους και ομοειδή προϊόντα, κατά την οποία χρησιμοποιούνται μελάνες τολουολίου.

Βαθυτυπία - διεργασία εκτύπωσης κατά την οποία χρησιμοποιούνται κυλινδρικός μεταφορέας εικόνας, όπου το εκτυπούμενο τμήμα βρίσκεται κάτω από το μη εκτυπούμενο, και υγρές μελάνες που ξηραίνονται με εξάτμηση. Οι εσοχές πληρούνται με μελάνη η περίσσειά της απομακρύνεται από το μη εκτυπούμενο τμήμα, πριν η προς εκτύπωση επιφάνεια έλθει σε επαφή με τον κύλινδρο και αποσπάσει τη μελάνη από τις εσοχές.

Περιστροφική μεταξοτυπία - διεργασία εκτύπωσης με περιστροφική τροφοδότηση, κατά την οποία η μελάνη διοχετεύεται στην προς εκτύπωση επιφάνεια εξαναγκαζόμενη να διέλθει από πορώδη μεταφορέα εικόνας, στον οποίο το εκτυπούμενο τμήμα είναι ανοικτό ενώ το μη εκτυπούμενο ερμητικά κλειστό, και χρησιμοποιούνται υγρές μελάνες που ξηραίνονται μόνον με εξάτμιση. Περιστροφική τροφοδότηση σημαίνει ότι το πιεστήριο τροφοδοτείται με το προς εκτύπωση υλικό από ρόλους, σε αντιδιαστολή με την τροφοδότηση με ελεύθερα φύλλα.

Βερνίκωμα - διεργασία κατά την οποία ένα εύκαμπο υλικό επικαλύπτεται με βερνίκι ή με συγκολλητικό επίχρισμα με σκοπό την μετέπειτα σφράγιση του υλικού συσκευασίας.

Επιφανειακός καθαρισμός

- Κάθε διεργασία, εκτός από το στεγνό καθάρισμα, κατά την οποία χρησιμοποιούνται οργανικοί διαλύτες για την απομάκρυνση ρύπων από την επιφάνεια ενός υλικού, συμπεριλαμβανομένης της απολίπανσης. Μια διεργασία καθαρισμού που συνίσταται σε περιοσσότερα του ενός στάδια, τα οποία προηγούνται ή έπονται οποιαδήποτε άλλης κατεργασίας, θεωρείται ως μια ενιαία διεργασία καθαρισμού. Η διεργασία αναφέρεται στον καθαρισμό του τεχνουργήματος και όχι του χρησιμοποιούμενου εξοπλισμού.

Παραλαβή φυτικών ελαίων και εξευγενισμός λιπών και φυτικών ελαίων

- Η παραλαβή φυτικών ελαίων από σπόρους και άλλες φυτικές ύλες, η επεξεργασία των στερεών υπολειμμάτων για την παραγωγή ζωοτροφών, ο καθαρισμός των λιπών και φυτικών ελαίων που λαμβάνονται από σπόρους καθώς και από φυτικές ή/και ζωικές ύλες.

Φανοποιία αυτοκινήτων (1)

- Όλες οι διεργασίες επίχρισης ενός οδικού οχήματος, όπως αυτό ορίζεται στην οδηγία 70/156/ΕΟΚ, ή μέρους οδικού οχήματος, που εκτελούνται εκτός των εγκαταστάσεων παραγωγής για την επισκευή των οχημάτων ή τη συντήρηση ή τη διακόσμησή τους, καθώς και η πρώτη επίχριση των οχημάτων με υλικά φανοποιίας, εφόσον αυτή εκτελείται εκτός της γραμμής παραγωγής.

Επίχριση περιελίξεων

- Η επίχριση μεταλλικών αγωγών που χρησιμοποιούνται για την περιέλιξη των πηνίων σε μετασχηματιστές, ηλεκτροκινητήρες κ.λπ.

Πολύστρωση ξύλου και πλαστικών υλών

- Συγκόλληση ξύλου ή/και πλαστικών υλών για την παραγωγή πολύστρωτων προϊόντων.

(1) Η Επιτροπή θα εξετάσει άλλες προσεγγίσεις για τη ρύθμιση των εκπομπών του κλάδου αυτού με έλεγχο των προϊόντων που χρησιμοποιεί, και, ως εκ τούτου, ενδέχεται να αποσύρει τον κλάδο από το πεδίο εφαρμογής της παρούσας πρότασης για να τον υπαγάγει σε άλλα μέτρα.

ΠΑΡΑΡΤΗΜΑ II

ΟΡΙΣΜΟΙ ΤΕΧΝΙΚΩΝ ΟΡΩΝ

Για τους σκοπούς της παρούσας οδηγίας, νοούνται ως:

Συγκολλητική ύλη

- κάθε παρασκεύασμα, συμπεριλαμβανομένων όλων των απαραίτητων για την ορθή εφαρμογή των οργανικών διαλυτών ή παρασκευασμάτων που περιέχουν οργανικούς διαλύτες, το οποίο χρησιμοποιείται για τη συγκόλληση χωριστών μερών ενός βιομηχανικού προϊόντος.

Αλογονωμένος οργανικός διαλύτης

- Ο οργανικός διαλύτης που περιέχει τουλάχιστον ένα άτομο αλογόνου ανά μόριο.

Επίχρισμα

- Κάθε παρασκεύασμα, συμπεριλαμβανομένων όλων των απαραίτητων για την ορθή εφαρμογή των οργανικών διαλυτών ή παρασκευασμάτων που περιέχουν οργανικούς διαλύτες, το οποίο χρησιμοποιείται για να επιφέρει διακοσμητικό, προστατευτικό ή άλλο λειτουργικό αποτέλεσμα σε μία επιφάνεια.

Κατανάλωση

- Οι συνολικές εισροές οργανικών διαλυτών σε μια εγκατάσταση ή διεργασία ανά ημερολογιακό έτος ή οποιαδήποτε άλλη περίοδο δώδεκα μηνών, αφαιρουμένων των πτητικών οργανικών ενώσεων που ενδεχομένως ανακτώνται για να επαναχρησιμοποιηθούν.

Μελάνη

- Το παρασκεύασμα, συμπεριλαμβανομένων όλων των απαραίτητων για την ορθή εφαρμογή των οργανικών διαλυτών ή παρασκευασμάτων που περιέχουν οργανικούς διαλύτες, το οποίο χρησιμοποοιείται σε διεργασίες εκτύπωσης για την αποτύπωση κειμένου ή εικόνων σε μια επιφάνεια.

Κινητή μέση τιμή οκταώρου

- Ο υπολογισμός ανά ώρα του αριθμητικού μέσου όρου όλων των έγκυρων ενδείξεων που έχουν καταγραφεί το προηγούμενο οκτάωρο κανονικής λειτουργίας, ο οποίος πραγματοποιείται μετά από κάθε οκτάωρο κανονικής λειτουργίας.

Ονομαστική δυναμικότητα

- Η μέγιστη μάζα οργανικών διαλυτών, υπολογιζόμενη ως ημερήσιος μέσος όρος, που χρησιμοποιείται σε μια εγκατάσταση, όταν αυτή λειτουργεί σε κανονικές συνθήκες με την απόδοση για την οποία έχει σχεδιαστεί.

Κανονική λειτουργία

- Όλες οι περίοδοι λειτουργίας μιας εγκατάστασης ή διεργασίας, εκτός από τις φάσεις έναρξης και παύσης της λειτουργίας και τις περιόδους συντήρησης του εξοπλισμού.

Παρασκευάσματα

- Τα μείγματα ή διαλύματα που αποτελούνται από δύο ή περισσότερες ουσίες.

Επαναχρησιμοποίηση οργανικών διαλυτών

- Η χρήση οργανικών διαλυτών που έχουν ανακτηθεί από μια εγκατάσταση για οποιονδήποτε τεχνικό ή εμπορικό σκοπό, όπου συμπεριλαμβάνεται η χρήση τους ως καυσίμων, εφόσον αυτή αποδεικνύεται με τρόπο που ικανοποιεί την αρμόδια αρχή, με εξαίρεση την επεξεργασία τους ως αποβλήτων.

Πρότυπες συνθήκες

- Θερμοκρασία 273,15 Kelvin και πίεση 101,3 Kpa.

Φάσεις έναρξης και παύσης της λειτουργίας

- Οι εργασίες που εκτελούνται για να τεθεί μια διεργασία, ένα στοιχείο του εξοπλισμού ή μια δεξαμενή σε λειτουργία ή εκτός λειτουργίας ή σε άφορτη λειτουργία (ρελαντί). Οι τακτικές διακυμάνσεις των διεργασιών δεν θεωρούνται φάσεις έναρξης και παύσης της λειτουργίας.

Μικρή εγκατάσταση

- Η εγκατάσταση που καλύπτεται από τα στοιχεία 6, 11 ή 12 του παραρτήματος III τμήμα Α ή από την κατώτερη κλίμακα ορίων μεγέθους των στοιχείων 1, 3, 4, 5, 8, 10, 13, 16 ή 18 του παραρτήματος III τμήμα Α.

Βερνίκι

- Ένα διαφανές επίχρισμα.

Καμιναέρια

- Τα τελικά αέρια απόβλητα που περιέχουν οργανικές ενώσεις ή άλλους ρύπους και εκλύονται στον αέρα μέσω καπνοδόχου, συκροτήματος καπνοδόχων ή εξοπλισμού μείωσης. Η παροχή των καμιναερίων εκφράζεται σε m³/ώρα σε πρότυπες συνθήκες.

ΠΑΡΑΡΤΗΜΑ ΙΙΙ

ΤΜΗΜΑ Α ΟΡΙΑ ΜΕΓΕΘΟΥΣ ΚΑΙ ΟΡΙΑΚΕΣ ΤΙΜΕΣ ΕΚΠΟΜΠΩΝ

>ΘΕΣΗ ΠΗΝΑΚΑ>

Παρέκκλιση κατά το άρθρο 5 παράγραφος 2

Για τις εγκαταστάσεις που, σύμφωνα με τον προηγούμενο πίνακα, υπόκεινται σε τήρηση οριακών τιμών 75 mgC/m³ ή 100 mgC/m³ και είναι ήδη εφοδιασμένες με εξοπλισμό μείωσης που επιτρέπει την τήρηση οριακής τιμής εκπομπών 150 mgC/m³ και άρχισε να λειτουργεί το νωρίτερο το 1994, επιτρέπεται παρέκκλιση των οριακών τιμών που καθορίζονται στον ανωτέρω πίνακα, υπό τον όρο ότι οι συνολικές εκπομπές της εγκατάστασης δεν υπερβαίνουν εκείνες που θα επιτυγχάνονταν, αν πληρούσε όλες τις απαιτήσεις του πίνακα.

Επίχριση αυτοκινήτων

Οι οριακές τιμές εκπομπών εκφράζονται σε γραμμάρια εκλυόμενου διαλύτη συναρτήσει του εμβαδού του προϊόντος σε τετραγωνικά μέτρα.

Το εμβαδόν των προϊόντων που απαριθμούνται στον επόμενο πίνακα ορίζεται ως εξής.

- το εμβαδόν που υπολογίζεται από τη συνολική επιφάνεια που υφίσταται επίχριση με ηλεκτροφόρηση και το εμβαδόν των τυχόν μερών που προστίθενται σε διαδοχικές φάσεις της διαδικασίας επίχρισης και επικαλύπτονται με τα ίδια επιχρίσματα όπως το εκάστοτε προϊόν ή το συνολικό εμβαδόν του προϊόντος που επικαλύπτεται στην εγκατάσταση.

Το εμβαδόν της επιφάνειας που επικαλύπτεται με ηλεκτροφόρηση υπολογίζεται από τον τύπο:

>NUM>2 Χ συνολικό βάρος του αμαξώματος

>DEN>μέσο πάχος της λαμαρίνας Χ πυκνότητα της λαμαρίνας

Η μέθοδος αυτή ισχύει και για άλλα επιχρισμένα μέρη κατασκευασμένα από λαμαρίνα.

Για τον υπολογισμό του εμβαδού των άλλων επιχρισμένων μερών που προστίθενται ή του συνολικού εμβαδού της επιφάνειας που επικαλύπτεται στην εγκατάσταση, χρησιμοποιείται CAD (computer Aided Design/σχεδιασμός με υπολογιστή) ή άλλη ισοδύναμη μέθοδος.

Οι οριακές τιμές συνολικών εκπομπών που καθορίζονται στον επόμενο πίνακα αναφέρονται σε όλα τα στάδια της διεργασίας που εκτελούνται στην ίδια εγκατάσταση, από την επίχριση με ηλεκτροφόρηση ή με οποιαδήποτε άλλη τεχνική, μέχρι την τελική επάλειψη με κηρό και στίλβωση του τελευταίου στρώματος του επιχρίσματος, καθώς και στους διαλύτες που χρησιμοποιούνται για τον καθαρισμό του εξοπλισμού διεργασιών. Η οριακή τιμή εκφράζεται σε άθροισμα των μαζών των οργανικών ενώσεων ανά m² του συνολικού εμβαδού του επιχρισμένου προϊόντος.

>ΘΕΣΗ ΠΗΝΑΚΑ>

Οι εγκαταστάσεις επίχρισης αυτοκινήτων, στις οποίες η κατανάλωση διαλυτών υπολείπεται των ορίων που καθορίζονται στον ανωτέρω πίνακα, υπόκεινται στις απαιτήσεις του παραρτήματος ΙΙΙ τμήμα Α για τον κλάδο της φανοποιίας αυτοκινήτων.

ΤΜΗΜΑ Β ΠΡΟΓΡΑΜΜΑ ΠΕΡΙΟΡΙΣΜΟΥ

1. Γενικές αρχές

Σκοπός του προγράμματος περιορισμού είναι να επιτρέψει τη μείωση των εκπομπών κατά ποσοστό ισοδύναμο μ' εκείνο που θα επιτυγχανόταν με την τήρηση των οριακών τιμών, αλλά με άλλα μέσα. Στην κατάστρωση του προγράμματος λαμβάνονται υπόψη τα ακόλουθα δεδομένα:

i) όταν τα προϊόντα υποκατάστασης με χαμηλή ή μηδενική περιεκτικότητα διαλυτών βρίσκονται ακόμη στο στάδιο της ανάπτυξης, πρέπει να δίδεται στην επιχείρηση εκμετάλλευσης παράταση χρόνου για την εφαρμογή του προγράμματος περιορισμού των εκπομπών που έχει καταρτίσει,

ii) το σημείο αναφοράς για τη μείωση των εκπομπών θα πρέπει να αντιστοιχεί όσο το δυνατόν περισσότερο στις εκπομπές που θα προέκυπταν, αν δεν λαμβανόταν κανένα μέτρο περιορισμού.

Το πρόγραμμα περιορισμού που ακολουθεί έχει εφαρμογή στις εγκαταστάσεις για τις οποίες μπορεί να διατυπωθεί η υπόθεση ότι το προϊόν έχει σταθερή περιεκτικότητα στερεών, η οποία χρησιμοποιείται κατόπιν για τον καθαρισμό του σημείου αναφορά για τη μείωση των εκπομπών. Εάν η μέθοδος αυτή είναι ακατάλληλη, η αρμόδια αρχή δύναται να εγκρίνει εναλλακτικά συστήματα απαλλαγής, τα οποία, κατά την κρίση της, είναι σύμφωνα πος τις γενικές αρχές που διατυπώνονται στο παρόν παράρτημα.

2. Πρακτική εφαρμογή

i) Η επιχείρηση εκμετάλλευση υποβάλλει σχέδιο περιορισμού των εκπομπών, το οποίο περιλαμβάνει ειδικότερα μειώσεις της μέσης περιεκτικότητας των συνολικών εισροών σε διαλύτες, ή/και αύξηση της απόδοσης της χρήσης στερεών, ώστε οι συνολικές εκπομπές της εγκατάστασης να μειωθούν μέχρι ένα δεδομένο ποσοστό επί τοις εκατό των ετήσιων εκπομπών αναφοράς, καλούμενο «εκπομπές στόχου». Η μείωση αυτή πρέπει να επιτευχθεί με το ακόλουθο χρονοδιάγραμμα:

>ΘΕΣΗ ΠΗΝΑΚΑ>

ii) Οι ετήσιες εκπομπές αναφοράς υπολογίζονται ως εξής:

α) προσδιορίζεται η συνολική μάζα στερεών στην ποσότητα επιχρίσματος ή/και μελάνης, βερνικιού ή συγκολλητικής ύλης που καταναλώνεται στη διάρκεια ενός έτους 7

β) οι ετήσιες εκπομπές αναφοράς υπολογίζονται με πολλαπλασιασμό της μάζας που προσδιορίζεται σύμφωνα με το στοιχείο α) επί κατάλληλο συντελεστή, που λαμβάνεται από τον επόμενο πίνακα. Οι αρμόδιες αρχές δύνανται να αναπροσαρμόζουν τους συντελεστές του πίνακα αυτού προκειμένου να ληφθούν υπόψη τεκμηριωμένες αυξήσεις της απόδοσης της χρήσης στερεών.

>ΘΕΣΗ ΠΗΝΑΚΑ>

iii) Οι εκπομπές στόχου ισούνται με τις ετήσιες εκπομπές αναφοράς, πολλαπλασιαζόμενες επί ένα ποσοστό επί τοις εκατό ίσο με την:

- (οριακή τιμή ανεξέλεγκτων εκπομπών + 15) για τις εγκαταστάσεις που καλύπτονται από το στοιχείο 6 και από την κατώτερη κλίμακα ορίων μεγέθους των στοιχείων 8 και 10 του παραρτήματος ΙΙΙ τμήμα Α,

- (οριακή τιμή ανεξέλεγκτων εκπομπών + 5) για όλες τις υπόλοιπες εγκαταστάσεις.

iv) Έχει επιτευχθεί συμμόρφωση, εφόσον η πραγματική κατανάλωση διαλυτών, όπως προσδιορίζεται με τη βοήθεια των σχεδίων διαχείρισης διαλυτών, είναι ίση με τις εκπομπές στόχου ή μικρότερη.

ΠΑΡΑΡΤΗΜΑ IV

ΣΧΕΔΙΟ ΔΙΑΧΕΙΡΙΣΗΣ ΔΙΑΛΥΤΩΝ

1. Εισαγωγή

Στο παράρτημα αυτό παρέχονται οδηγίες για την κατάρτιση σχεδίου διαχείρισης διαλυτών. Διατυπώνονται οι γενικότερες αρχές που πρέπει να εφαρμόζονται (σημείο 2), παρέχεται ένα πλαίσιο για το ισοζύγιο μάζας (σημείο 3) και υποδεικνύεται ο τρόπος χρήσης του σχεδίου για την εξακρίβωση της συμμόρφωσης (σημείο 4).

2. Γενικές αρχές

Το σχέδιο διαχείρισης διαλυτών εξυπηρετεί τους ακόλουθους σκοπούς:

i) εξακρίβωση της συμμόρφωσης κατά το άρθρο 8 παράγραφος 4,

ii) Προσδιορισμό μελλοντικών εναλλακτικών λύσεων όσον αφορά τον περιορισμό των εκπομπών,

iii) παροχή πληροφοριών στο κοινό σχετικά με την κατανάλωση και τις εκπομπές διαλυτών και τη συμμόρφωση προς την παρούσα οδηγία.

3. Ορισμοί

Οι ορισμοί που ακολουθούν παρέχουν ένα πλαίσιο για την εκπόνηση ισοζυγίου μάζας.

Εισροές οργανικών διαλυτών

Ι/1. Η ποσότητα της προμήθειας οργανικών διαλυτών ή περιεχόμενων σε παρασκευάσματα οργανικών διαλυτών που χρησιμοποιούνται ως εισροές στη διεργασία εντός της χρονικής περιόδου για την οποία υπολογίζεται το ισοζύγιο μάζας.

Ι/2. Η ποσότητα οργανικών διαλυτών ή περιεχόμενων σε παρασκευάσματα οργανικών διαλυτών που ανακτάται και επαναχρησιμοποιείται ως εισροή διαλυτών στη διεργασία. (Οι ανακυκλωμένοι διαλύτες συνυπολογίζονται κάθε φορά που εισρέουν στη διεργασία).

Εκροές οργανικών διαλυτών

Ο/1. Οι δεσμευόμενες εκπομπές οργανικών διαλυτών ή/και οργανικών ενώσεων οφειλόμενων στην κατανάλωση διαλυτών, που εξέρχονται από το στόμιο των καπνοδόχων ή αφού διέλθουν από εξοπλισμό μείωσης.

Ο/2. Οι απώλειες οργανικών διαλυτών στα ύδατα, λαμβανομένης υπόψη, κατά περίπτωση, της επεξεργασίας των λυμάτων κατά τον υπολογισμό της ποσότητας Ο/5.

Ο/3. Η ποσότητα οργανικών διαλυτών που παραμένει στα προϊόντα της διεργασίας υπό μορφή ξένων προσμείξεων ή υπολειμμάτων.

Ο/4. Οι μη δεσμευόμενες εκπομπές οργανικών διαλυτών στον ατμοσφαιρικό αέρα. Συμπεριλαμβάνεται ο γενικός εξαερισμός των χώρων, κατά τον οποίο ελευθερώνεται αέρας στο εξωτερικό περιβάλλον μέσω παραθύρων, θυρών, αεραγωγών και ομοειδών ανοιγμάτων.

Ο/5. Οι απώλειες οργανικών διαλυτών ή/και οργανικών ενώσεων που οφείλονται σε χημικές ή φυσικές αντιδράσεις (όπου συμπεριλαμβάνονται, λόγου χάριν, οι ποσότητες που καταστρέφονται, π.χ. με καύση ή άλλες τεχνικές επεξεργασίας αερίων ή υγρών αποβλήτων, ή δεσμεύονται, π.χ. με προσρόφηση, εφόσον δεν υπολογίζονται στις ποσότητες Ο/6, Ο/7 ή Ο/8).

Ο/6. Οι οργανικοί διαλύτες που περιέχονται στα συλλεγόμενα απόβλητα.

Ο/7. Οι οργανικοί διαλύτες ή οι περιεχόμενοι σε παρασκευάσματα οργανικοί διαλύτες που πωλούνται ή προορίζονται να πωληθούν ως προϊόντα εμπορικής αξίας.

Ο/8. Οι οργανικοί διαλύτες που περιέχονται σε παρασκευάσματα και ανακτώνται για να επαναχρησιμοποιηθούν, όχι όμως ως εισροές στη διεργασία, εφόσον δεν υπολογίζονται στην ποσότητα Ο/7.

Ο/9. Τελική διάθεση οργανικών διαλυτών στο έδαφος.

4. Οδηγός χρήσης του σχεδίου διαχείρισης διαλυτών για την εξακρίβωση της συμμόρφωσης

Η χρήση του σχεδίου διαχείρισης διαλυτών εξαρτάται από τη συγκεκριμένη απαίτηση, της οποίας η κάλυψη πρόκειται να εξακριβωθεί ως εξής:

i) εξακρίβωση της συμμόρφωσης προς τις απαιτήσεις του προγράμματος περιορισμού που περιγράφεται στο παράρτημα ΙΙΙ τμήμα Β, της τήρησης οριακών τιμών που εκφράζονται σε εκπομπές διαλυτών ανά μονάδα προϊόντος και της συμμόρφωσης προς τις απαιτήσεις του άρθρου 5 παράγραφος 3 στοιχείο β):

α) για όλες τις διαδικασίες για τις οποίες γίνεται χρήση της εναλλακτικής δυνατότητας του παραρτήματος ΙΙΙ τμήμα Β, θα πρέπει να καταρτίζεται κάθε χρόνο σχέδιο διαχείρισης διαλυτών για τον προσδιορισμό της κατανάλωσης. Η κατανάλωση μπορεί να υπολογιστεί από την εξίσωση:

C = I/1 - O/8

Παράλληλα, θα πρέπει επίσης να προσδιορίζεται η περιεκτικότητα των επιχρισμάτων σε στερεά συστατικά, ώστε να συνάγονται οι ετήσιες εκπομπές αναφοράς και οι εκπομπές στόχου κάθε χρόνο 7

β) για την εκτίμηση της τήρησης οριακών τιμών που εκφράζονται σε εκπομπές διαλυτών ανά μονάδα προϊόντος, θα πρέπει κάθε χρόνο να καταρτίζεται σχέδιο διαχείρισης διαλυτών για τον προσδιορισμό των εκπομπών. Οι εκπομπές μπορούν να υπολογιστούν από την εξίσωση:

E = F + O/1

όπου F είναι οι ανεξέλεγκτες εκπομπές όπως προσδιορίζονται στο σημείο ii) στοιχείο α) παρακάτω. Η τιμή που προκύπτει θα πρέπει κατόπιν να διαιρείται δια της κατάλληλης παραμέτρου για το εκάστοτε προϊόν 7

γ) για την εκτίμηση της συμμόρφωσης προς τις απαιτήσεις του άρθρου 5 παράγραφος 3 στοιχείο β), θα πρέπει να καταρτίζεται κάθε χρόνο σχέδιο διαχείρισης διαλυτών για τον προσδιορισμό των συνολικών εκπομπών από όλες τις εκάστοτε διεργασιές. Ο αριθμός αυτός θα πρέπει κατόπιν να συγκρίνεται με τις συνολικές εκπομπές που θα προέκυπταν, αν η εγκατάσταση πληρούσε τις απαιτήσεις του παραρτήματος ΙΙΙ για κάθε επιμέρους διεργασία,

ii) προσδιορισμός των ανεξέλεγκτων εκπομπών για παραβολή με τις κατευθυντήριες και οριακές τιμές του παραρτήματος ΙΙΙ τμήμα Α:

α) μεθοδολογία

οι ανεξελεγκτες εκπομπές μπορούν να υπολογιστούν από την εξίσωση:

F = I/1 - O/1 - O/5 - O/6 - O/7 - O/8

Η ποσότητα αυτή μπορεί να προσδιοριστεί με απευθείας μέτρηση των ποσοτήτων ή, εναλλακτικά, να υπολογιστεί με άλλο τρόπο, για παράδειγμα με βάση την απόδοση της διεργασίας ως προς τη δέσμευση των εκπομπών.

Η οριακή τιμή ανεξέλεγκτων εκπομπών εκφράζεται σε εκατοστιαία αναλογία των εισροών, οι οποίες μπορούν να υπολογιστούν από την εξίσωση:

I = I/1 + I/2

β) συχνότητα

οι ανεξέλεγκτες εκπομπές ενός τμήματος της εγκατάστασης μπορούν να υπολογιστούν με μια σύντομη αλλά πλήρη σειρά μετρήσεων. Ο προσδιορισμός αυτός δεν χρειάζεται κατόπιν να επαναληφθεί μέχρι να τροποποιηθεί ο εξοπλισμός. Αν όμως οι οριακές τιμές ανεξέλεγκτων εκπομπών δεν τηρούνται σε καθένα από τα τμήματα της εγκατάστασης, θα πρέπει να καταρτίζεται κάθε χρόνο σχέδιο διαχείρισης διαλυτών για το σύνολό της, ώστε να διασφαλίζεται η τήρηση των τιμών αυτών.